31996R0440
L 061/2
JURNALUL OFÍCIAL AL UNIUNII EUROPENE
REGULAMENTUL (CE) NR. 440/96 AL COMISIEI
din 11 martie 1996
privind deschiderea și gestionarea contingentelor tarifare comunitare pentru anumite amestecuri de radicele de malț și de reziduuri de cernere a orzului
COMISIA COMUNITĂȚILOR EUROPENE,
având în vedere Tratatul de instituire a Comunității Europene, având în vedere Regulamentul (CEE) nr. 1766/92 al Consiliului din 30 iunie 1992 privind organizarea comună a pieței în sectorul cerealelor (1), astfel cum a fost modificat ultima dată prin Regulamentul (CE) nr. 1863/95 (2), în special articolul 12 alineatul (1),
întrucât Comunitatea s-a angajat, prin acordurile încheiate în cadrul Rundei Uruguay (3), de a deschide contingente tarifare anuale pentru anumite amestecuri de radicele de malț și de reziduuri de cernere a orzului; întrucât importurile efectuate în limita acestor contingente sunt scutite de drepturile vamale;
întrucât este necesar să se deschidă aceste contingente cu efect de la 1 ianuarie 1996 și să se prevadă norme pentru gestionarea acestora; întrucât este necesar să se garanteze accesul egal și continuu al tuturor importatorilor Comunității la contingentele respective și aplicarea neîntreruptă a scutirii de drepturi vamale pentru toate importurile de astfel de produse în toate statele membre, până la epuizarea contingentelor; întrucât, cu toate acestea, pentru a asigura eficiența gestionării comune a contingentelor respective nu există obstacole privind autorizarea statelor membre de a extrage din volumul contingentar cantitățile necesare care corespund importurilor reale; întrucât, cu toate acestea, metoda de gestionare menționată impune o colaborare strânsă între statele membre și Comisie; întrucât Comisia trebuie să urmărească ritmul în care se epuizează contingentele și să informeze statele membre cu privire la aceasta;
întrucât Comitetul pentru gestionarea cerealelor nu a emis un aviz în termenul stabilit de președinte,
ADOPTĂ PREZENTUL REGULAMENT:
Articolul 1
Drepturile care se aplică la importul produselor menționate în continuare se suspendă în limita contingentelor tarifare comunitare anuale prevăzute în cele ce urmează:
Număr de ordine
Cod NC
Subdiviziune TARIC
Descrierea mărfurilor (4)
Volumul contingentului
(1)
(2)
(3)
(4)
(5)
09.2903
ex 2309 90 31
10
Preparat ce constă dintr-un amestec de radicele de malț și de reziduuri de cernere a orzului înainte de malțificare (inclusiv boabele ce apar accidental), precum și de reziduuri de spălare a boabelor de orz după malțificare, care au un conținut de proteine mai mare sau egal cu 15,5 %
100 000 t
ex 2309 90 41
40
Preparat ce constă dintr-un amestec de radicele de malț și de reziduuri de cernere a orzului înainte de malțificare (inclusiv boabele ce apar accidental), precum și de reziduuri de spălare a boabelor de orz după malțificare, care au un conținut de proteine mai mare sau egal cu 15,5 % și un conținut de amidon de cel mult 23 %
09.2905
ex 2309 90 31
10
Preparat ce constă dintr-un amestec de radicele de malț și de reziduuri de cernere a orzului înainte de malțificare (inclusiv boabele ce apar accidental), precum și de reziduuri de spălare a boabelor de orz după malțificare, care au un conținut de proteine mai mare sau egal cu 12,5 %
20 000 t
ex 2309 90 31
15
ex 2309 90 41
40
Preparat ce constă dintr-un amestec de radicele de malț și de reziduuri de cernere a orzului înainte de malțificare (inclusiv boabele ce apar accidental), precum și de reziduuri de spălare a boabelor de orz după malțificare, care au un conținut de proteine mai mare sau egal cu 12,5 % și un conținut de amidon de cel mult 28 %
ex 2309 90 41
50
Articolul 2
În cazul în care un importator prezintă un produs prevăzut la articolul 1 pentru punere în liberă circulație într-un stat membru și solicită să beneficieze de regimul preferențial și, în cazul în care această intrare este acceptată de către autoritățile vamale, statul membru respectiv extrage o cantitate corespunzătoare cerințelor sale din volumul contingentar respectiv și înștiințează Comisia cu privire la aceasta.
Cererile de extragere, cu menționarea datei de acceptare a declarațiilor de punere în liberă circulație, trebuie transmise Comisiei în cel mai scurt timp.
Comisia acordă extragerile în ordinea cronologică a datelor la care autoritățile vamale ale statelor membre respective au acceptat declarațiile de punere în liberă circulație, în măsura în care soldul disponibil permite acest lucru.
În cazul în care un stat membru nu utilizează în totalitate o cantitate extrasă, el le reintegrează, în cel mai scurt timp, în volumul contingentar respectiv.
În cazul în care cantitățile cerute depășesc soldul disponibil al volumului contingentar, soldul se repartizează între solicitanți pro rata. Comisia notifică statele membre cu privire la cantitățile extrase.
Articolul 3
Fiecare stat membru asigură că importatorii produselor prevăzute la articolul 1 beneficiază de un acces egal și continuu la contingente, în măsura în care soldul contingentar permite acest lucru.
Articolul 4
Statele membre și Comisia colaborează strâns pentru a asigura respectarea dispozițiilor articolelor 1-3 din prezentul regulament.
Articolul 5
Prezentul regulament intră în vigoare la data publicării în Jurnalul Oficial al Comunităților Europene.
Se aplică de la 1 ianuarie 1996.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 11 martie 1996.